**ΟΔΗΓΙΕΣ ΥΠΟΒΟΛΗΣ ΕΡΓΑΣΙΩΝ ΓΙΑ ΤΙΣ ΕΛΕΥΘΕΡΕΣ ΚΑΙ ΑΝΑΡΤΗΜΕΝΕΣ ΑΝΑΚΟΙΝΩΣΕΙΣ**

Στα πλαίσια του 22ου Ετήσιου Πανελλήνιου Επιστημονικού Συνεδρίου που οργανώνει ο Πανελλήνιος Σύλλογος Φυσικοθεραπευτών (7, 8 και 9 Δεκεμβρίου 2012) θα γίνουν δεκτές εργασίες ερευνητικού περιεχομένου και παρουσιάσεις ενδιαφερόντων κλινικών περιστατικών με τη μορφή των ελεύθερων και αναρτημένων ανακοινώσεων (poster). Εργασίες με περιεχόμενο βιβλιογραφικής ανασκόπησης θα γίνονται δεκτές μόνο ως αναρτημένες ανακοινώσεις.

**Καταληκτική ημερομηνία υποβολής των ελεύθερων ανακοινώσεων και των αναρτημένων ανακοινώσεων είναι η 15η Οκτωβρίου 2012.**

Οι ελεύθερες ανακοινώσεις θα παρουσιαστούν σε ειδικές ανά γνωστικό αντικείμενο συνεδρίες με χρόνο ομιλίας 10 λεπτών και χρόνο συζήτησης 2 λεπτών της ώρας (και ανάλογα με την διαθεσιμότητα των εργασιών).

* Οι διαστάσεις της αναρτημένης ανακοίνωσης δεν θα είναι μεγαλύτερες από 120 Χ 90 εκατοστά. Η παρουσίαση τους θα γίνει με χρόνο ομιλίας και συζήτησης 3 λεπτών.

Για τις ελεύθερες ανακοινώσεις και τις αναρτημένες ανακοινώσεις:

* Ο τίτλος της εργασίας να είναι σύντομος και γραμμένος µε κεφαλαία στοιχεία.
* Τα ονόματα των συγγραφέων να είναι γραμμένα με πεζά, πρώτα το επώνυμο και στη συνέχεια το αρχικό του μικρού ονόματος.
* Το Ίδρυμα ή το εργαστήριο από το οποίο προέρχεται η εργασία γράφεται στην ονομαστική µε πεζά γράμματα.
* Η περίληψη των εργασιών που θα αποσταλεί, θα πρέπει να κυμαίνεται μεταξύ των 200-250 λέξεων και με τις εξής ενότητες: Εισαγωγή, Σκοπός, Υλικά και Μεθοδολογία, Αποτελέσματα, Συμπεράσματα, Αναφορές (έως 5 αναφορές).
* Υπογραμμίζεται το όνομα του Ομιλητή που θα πραγματοποιήσει την παρουσίαση.
* Όλη η αλληλογραφία για την αποδοχή των εργασιών και τον τρόπο ανακοίνωσης θα γίνει **ΜΟΝΟ ηλεκτρονικά**.
* Ο Επιστημονικά Υπεύθυνος κάθε εργασίας θα πρέπει να φροντίσει για την λεπτομερή συμπλήρωση των στοιχείων αλληλογραφίας του (κινητό τηλέφωνο, ίδρυμα, ιδιότητα, ηλεκτρονική διεύθυνση).

Η υποβολή των εργασιών γίνεται ηλεκτρονικά στη Γραμματεία του Πανελληνίου Συλλόγου Φυσικοθεραπευτών στην ηλεκτρονική διεύθυνση ppta@otenet.gr, και με θέμα μηνύματος: «ΥΠΟΒΟΛΗ ΠΕΡΙΛΗΨΕΩΝ – 22ο Συνέδριο ΠΣΦ».